เงินบาทแกว่งแคบรอปัจจัยใหม่ กรอบพรุ่งนี้ 36.08-36.15
ค่าเงินบาทปิดตลาดเย็นนี้ (24 ธ.ค.) อยู่ที่ระดับ 36.07 บาท/ดอลลาร์ จากเปิดตลาดเช้านี้ที่ระดับ 36.06 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.04-36.13 บาท/ดอลลาร์ ปริมาณการซื้อขายเบาบาง เนื่องจากเข้าสู่ช่วงวันหยุดเทศกาลคริสต์มาส
24 ธ.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (24 ธ.ค.) อยู่ที่ระดับ 36.07 บาท/ดอลลาร์ จากเปิดตลาดเช้านี้ที่ระดับ 36.06 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.04-36.13 บาท/ดอลลาร์ ปริมาณการซื้อขายเบาบาง เนื่องจากเข้าสู่ช่วงวันหยุดเทศกาลคริสต์มาส
“เงินบาทแกว่งตัวแคบๆ ในกรอบ ตามแรงซื้อแรงขายที่เบาบาง ขณะที่ภูมิภาคยังไร้ทิศทางเนื่องจากยังไม่มีปัจจัยใหม่ พรุ่งนี้ตลาดน่าจะเงียบ ยกเว้นมีข่าวอะไรเข้ามาเซอร์ไพรส์” นักบริหารเงินกล่าว ขณะที่ประเมินกรอบการเคลื่อนไหวของค่าเงินบาทวันพรุ่งนี้ไว้ระหว่าง 36.08-36.15 บาท/ดอลลาร์
 
ที่มา: สำนักข่าวอินโฟเควสท์